L 119/24 Euroopan unionin virallinen lehti 9.5.2007 KOMISSION ASETUS (EY) N:o 506/2007, annettu 8 päivänä toukokuuta 2007, kokeiden ja tietojen vaatimisesta tiettyjen ensisijaisten aineiden maahantuojilta tai valmistajilta olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 mukaisesti (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvos- ton asetuksen (ETY) N:o 793/93 (') ja erityisesti sen 10 artiklan 2 kohdan, sekä katsoo seuraavaa: (1) — Esittelijät, jotka jäsenvaltiot ovat nimenneet asetuksen (ETY) N:o 793/93 10 artiklan 1 kohdan mukaisesti, ovat arvioineet valmistajien ja maahantuojien tietyistä en- sisijaisista aineista toimittamat tiedot. Kuultuaan aineiden valmistajia ja maahantuojia esittelijät ovat päättäneet, että näitä valmistajia ja maahantuojia on vaadittava toimitta- maan lisätietoja ja tekemään lisäkokeita vaarojen arvioin- tia varten. (2) — Kyseisten aineiden arviointiin tarvittavia tietoja ei ole saa- tavilla aineiden aikaisemmilta valmistajilta tai maahantuo- jilta. Valmistajat ja maahantuojat ovat tarkistaneet, että eläinkokeita ei voida korvata tai rajoittaa käyttämällä muita menetelmiä. (3) — Siksi on asianmukaista vaatia ensisijaisten aineiden val- mistajia ja maahantuojia toimittamaan lisätietoja ja suo- rittamaan lisäkokeita kyseisistä aineista. Kokeet olisi suo- ritettava esittelijöiden komissiolle toimittamien tutkimus- protokollien mukaisesti. (4) — Tässä asetuksessa säädetyt toimenpiteet ovat asetuksen (ETY) N:o 793/93 15 artiklalla perustetun komitean lau- sunnon mukaiset, ON ANTANUT TÄMÄN ASETUKSEN: 1 artikla Liitteessä lueteltujen aineiden valmistajien ja maahantuojien, jotka ovat toimittaneet tietoja asetuksen (ETY) N:o 793/93 3, 4, 7 ja 9 artiklan vaatimusten mukaisesti, on toimitettava liit- teessä vaaditut tiedot ja suoritettava liitteessä vaaditut kokeet sekä toimitettava tulokset asianomaisille esittelijöille. Kokeet on suoritettava esittelijöiden määräämien tutkimusproto- kollien mukaisesti. Tulokset on toimitettava liitteessä säädetyissä määräajoissa. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 8 päivänä toukokuuta 2007. () EYVL L 84, 5.4.1993, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1). Komission puolesta Stavros DIMAS Komission jäsen